Ιερά Μητρόπολις Καλλιουπόλεως και Μαδύτου

Η Ιερά Μητρόπολις Καλλιουπόλεως και Μαδύτου είναι μια επαρχία (Μητρόπολη) του Οικουμενικού Πατριαρχείου. 

Η επισκοπή στην ιστορική της περίοδο υπήρχε έως το 1923 με έδρα της την Καλλίπολη. 

Ο τίτλος του Καλλιουπόλεως και Μαδύτου, Υπερτίμου και Εξάρχου Θρακικής Χερσονήσου αποδίδεται πλέον σε τιτουλάριους επισκόπους του Πατριαρχείου.

Μητροπολίτης Καλλιουπόλεως και Μαδύτου από το 2011 είναι ο Στέφανος.

 Ιστορικά στοιχεία 
Η Καλλίπολη είναι πόλη στην ομώνυμη χερσόνησο, στην είσοδο της Προποντίδας, 240 χλμ. νοτιοδυτικά της Κωνσταντινούπολης. Ίσως πήρε το όνομά της από τον Αθηναίο στρατηγό και διοικητή της πόλης Καλλία. Η Καλλίπολη ήταν από τις σημαντικότερες πόλεις της Αθηναϊκής συμμαχίας. Κατόπιν περιήλθε στην εξουσία του Φιλίππου της Μακεδονίας και το 146 π.Χ. στους Ρωμαίους. 

Κατά τους Βυζαντινούς χρόνους, η Καλλίπολη οχυρώθηκε από τον Ιουστινιανό και χάρη στα τείχη της κατάφερε να αποκρούσει επίθεση των Ούννων το 559. Το 717 κατελήφθη από τους Άραβες και το 1204 από τους Λατίνους. Ο Ιωάννης Γ΄ ο Βατάτζης ανέκτησε την Καλλίπολη το 1234. Το 1305 την κατέλαβαν Αλμογάβαροι (Καταλανική Εταιρεία), οι οποίοι κατέσφαξαν τον πληθυσμό της. Τον Μάρτιο του 1354 η πόλη περιήλθε στους Οθωμανούς, το 1366 στους Σταυροφόρους, τον Ιούνιο του 1367 στη Βυζαντινή Αυτοκρατορία και στις 3 Σεπτεμβρίου 1376 εκ νέου στους Οθωμανούς.

Η Καλλίπολη είχε παράλληλη πολιτική και εκκλησιαστική ιστορία με την Μάδυτο (σήμερα Eceabat), επίσης αρχαία πόλη με σημαντικό λιμάνι, χτισμένη 40 χλμ νοτιοδυτικά της Καλλίπολης, στις ακτές του Ελλησπόντου. Η Καλλίπολη αναφέρεται ως έδρα Επισκοπής ήδη κατά τον 4ο αιώνα και η Μάδυτος τον 10ο αιώνα, υποκείμενες και οι δύο στη Μητρόπολη Ηρακλείας. Τον 13ο αιώνα προήχθησαν σε Μητροπόλεις, αλλά μετά την κατάκτηση της περιοχής από τους Οθωμανούς αρχικά καταργήθηκαν και μετά επανασυστήθηκαν ως ενιαία επισκοπή «Καλλι(ου)πόλεως και Μαδύτου», εκ νέου υπαγόμενη στη Μητρόπολη Ηρακλείας. 

Τον Δεκέμβριο του 1901 η Επισκοπή Καλλιουπόλεως και Μαδύτου προήχθη σε Μητρόπολη.

Η περιοχή κατελήφθη από τον Ελληνικό Στρατό και προσαρτήθηκε στο Βασίλειο της Ελλάδας στις 28 Ιουλίου 1920. Μετά την Μικρασιατική Καταστροφή και την υπογραφή της Ανακωχής των Μουδανιών, τον Οκτώβριο του 1922 η περιοχή εκκενώθηκε από τον ελληνικό στρατό και με την ανταλλαγή πληθυσμών Ελλάδας-Τουρκίας και από τον Ορθόδοξο πληθυσμό της και παραδόθηκε στην Τουρκία στις 12 Νοεμβρίου 1922. Έκτοτε δεν υπάρχει καθόλου Ορθόδοξος πληθυσμός στα εδάφη της Μητρόπολης.

Η Μητρόπολη Καλλιουπόλεως και Μαδύτου συνόρευε με το Αιγαίο Πέλαγος βόρεια και δυτικά, με τη Μητρόπολη Ηρακλείας βόρεια και με τη Θάλασσα του Μαρμαρά και τα Στενά των Δαρδανελλίων νοτιοανατολικά. 

Εκτός από την Καλλίπολη και την Μάδυτο, περιελάμβανε τις κοινότητες Καβακλί (Kavaklı), Πλαγιάρι (Bolayır), Νεοχώρι (Yeniköy), Αγγελοχώρι (Fındıklı), Περγάζιο (Değirmendüzü), Ταϊφίριο (Tayfurköy), Μπαΐρι (Bayırköy), Γαλατάς (Sütlüce) και Κριθιά (Alçıtepe).

Επισκοπικός κατάλογος
+  Όνομα  Έτη  ΣημειώσειςΕπίσκοποι Καλλι(ου)πόλεως Καλλίστρατος  361 ~ 363  Κύριλλος  ~ 431  «Κοίλων και Καλλιπόλεως», συμμετείχε στη Σύνοδο της Εφέσου Αρμόδιος ή Αρμόνιος  ~ 536 ~ 553  συμμετείχε σε Σύνοδο επί Πατριάρχη Μηνά και στην Ε΄ Οικουμενική Σύνοδο Μελχισεδέκ  ~ 787  συμμετείχε στην Ζ΄ Οικουμενική Σύνοδο Τρύφων  ;  Ιωσήφ  ~ 1350 ~ 1351 Επίσκοποι Μαδύτων Μακεδών  ~ 451  συμμετείχε στην Δ΄ Οικουμενική Σύνοδο Λέων ή Λεωνίδας  ~ 787  συμμετείχε στην Ζ΄ Οικουμενική Σύνοδο ως «Μαδύτων και Κοίλης» Κωνσταντίνος  ~ 879  Ευθύμιος  944(;) – 989  άγιος Κλήμης  11ος αιώνας  Νικήτας  β΄ μισό 11ου αιώνα  Νικηφόρος  ~ 1060  Νικόλαος  11ος αιώνας  Βασίλειος  πριν το 1170 – μετά τον Μάρτιο 1171  Θεοφάνης  1193 – 1196  Κωνσταντίνος Καλοθέτης  πριν το 1204 – μετά το 1209  Ισαάκ  πριν το 1341 – μετά το 1347  Ιάκωβος  ~ 1351 Επίσκοποι Καλλι(ου)πόλεως και Μαδύτου Αλέξιος  ~ 1508  Ιωακείμ  ~ 1564  Μελέτιος  ~ 1651 ~ 1655  Μακάριος  ~ 1668  Φιλόθεος  1668 – 20 Νοεμβρίου 1676  καθαιρέθηκε Αθανάσιος  20 Νοεμβρίου 1676 – 1680  Ιερεμίας  1680 ~ 1728  Ιωάσαφ  ~ 1746  Γρηγόριος  ~ 1776 ~ 1784  Ιωακείμ (Βουλγαρίδης ή Βουλγάρογλου)  1795 – Δεκέμβριος 1834 †  Γρηγόριος (Πούμπουρας ή Μπούμπουρας)  Ιανουάριος 1835 – 28 Δεκεμβρίου 1880  από Τυρολόης, παραιτήθηκε Αβέρκιος  Ιανουάριος 1881 – 5 Φεβρουαρίου 1891  από Λεύκης, κατόπιν Μογλενών Φώτιος (Βουγιούκας)  3 Μαρτίου 1891 – Ιανουάριος 1892 †  Δωρόθεος (Μαμμέλης)  15 Μαρτίου 1892 – 7 Δεκεμβρίου 1896  κατόπιν Γρεβενών Ιερώνυμος (Γοργίας)  31 Μαΐου 1897 – 9 Ιουλίου 1909  από Ειρηνουπόλεως, από τον Δεκέμβριο 1901 Μητροπολίτης, κατόπιν ΧίουΜητροπολίτες Καλλιουπόλεως και Μαδύτου Πανάρετος (Πετρίδης)  14 Ιουλίου 1909 – 12 Αυγούστου 1910  από Ελευθερουπόλεως, κατόπιν Ηλιουπόλεως και Θυατείρων Καλλίνικος (Γεωργιάδης)  12 Αυγούστου 1910 – 29 Φεβρουαρίου 1912 †  από Αδριανουπόλεως Κωνσταντίνος (Κοϊδάκης) 8 Μαρτίου 1912 – 7 Οκτωβρίου 1924  από Δαφνουσίας, κατόπιν Πλωμαρίου (προσωποπαγής), μετέπειτα Κίτρους Στέφανος (Ντινίδης)  13 Μαρτίου 2011 – σήμερα 

 Παραπομπές 

 Πηγές 





Καλλιουπολεως

Κατηγορία:Ανατολική Θράκη